{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":17,"n_cols":6,"rows_kept":17,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Obrazloženje prijedloga odluke o proglašenju „Dana Hrvata izvan Republike Hrvatske“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ina Vukić","Prijedlog odluke o proglašenju „Dana Hrvata izvan Republike Hrvatske“","Ovo je prijedlog čija primjena, ako do nje uopće i dođe, će dovesti do još većeg odvojenosti odnosno distanciranja između Hrvata u Hrvatskoj i Hrvata u iseljeništvu. Već par desetljeća sve više se širi u Hrvatskoj stav \"Vi i mi\" kada je u pitanju dijaspora pa će \"Dan Hrvata izvan RH\" ako dođe do njega jednostavno dati i pečat i legetimitet takvom separatističkom stavu. To što se ovim putem želi naglasiti \"zajedništvo\" polučiti će razdvojenost, a ne zajedništvo. Hrvati izvan RH su gotovo jednako zaslužni za stvaranje RH kao i domovinski, a posveta Dana njima ima konotacije \"prijatelja\" RH, a ne sastavnog subjekta. To što u nevedom Zakonu kaže da se može glasovanjem sabora proglasiti Dan Hrvata izvan RH se može i mijenjati ili jednostavno ne aktivirati dok se ne pronađu učinkovitiji načini prave integracije domovinske i iseljene Hrvatske. Prijedlog za \"Dan Hrvata izvan RH\" tiče se teme koja je od goleme važnosti i potrebno bi bilo upriličiti široku vladinu anketu ili javnu raspravu po svijetu, s obzirom da većina Hrvata i Hrvatica koji žive van RH i koji doprinose Hrvatskoj, koji su Hrvati i koji se identificiraju Hrvatima ne koriste eSavjetovanje portal, a većina nije i upoznata time da portal postoji."]
[2,"Tin Miletic","Prijedlog odluke o proglašenju „Dana Hrvata izvan Republike Hrvatske“","Jako dobar prijedlog! Mi u Hrvatskoj smo itekako svjesni koliko su Hrvati u BiH i u dijaspori pomogli da se obranimo devedesetih i da smo danas ovdje samo zato sto smo tada imali to zajednistvo. Osobno zelim da se to zajednistvo (pro)slavi i da se podigne svijest o njegovoj važnosti. Mali korak u pravom smjeru! A izbor Kraljice Hrvata svakako predstavlja pravi izbor, jer iako kao hrvatskog predugo nismo imali svog, hrvatskog kralja, Kraljicu jesmo."]
[3,"Mateja Čop","Prijedlog odluke o proglašenju „Dana Hrvata izvan Republike Hrvatske“","Odlično, bravo za inicijativu! Ovakve inicijative, iako simbolički podupiru zajedništvo svih Hrvata, mogu biti od značaja za budućnost odnosa Hrvata u Domovini i izvan nje. Manje je važno što datum pada u vrijeme godišnjih odmora, dapače ljudi će biti rasterećeniji i provesti dan s obitelji i/ili organizirano u zajednicama. Identitet hrvatskog naroda određen je vjerom, kulturom i poviješću Hrvata. Stoga, proglašenje \"Dana Hrvata izvan RH\" na dan slavljenja Blažene Djevice Marije Kraljice Hrvata, odgovor je hrvatskom narodu u nadi i spasenju usprkos njegovim vremenitim boljkama. Još jednom, sve pohvale za inicijativu koja potiče na zajedništvo i slogu Hrvata, i neka bude poticaj na veće sudjelovanje i doprinos iseljenih Hrvata u životu Hrvatske!"]
[4,"Boris Vilic","Prijedlog odluke o proglašenju „Dana Hrvata izvan Republike Hrvatske“","Ja podržavam inicijativu o proglašenju „Dana Hrvata izvan Republike Hrvatske“ i nadam se da će taj dan postati sličnim danu Sv. Patrika kada većina Amerikanaca na jedan dan godišnje „postanu“  Irci (i tako se svi pridružimo našim prijateljima Irskog podrijetla u slavljenju njihovog dana).  \nU zadnjih nekoliko godina, brand Hrvatske je porastao u svijetu: od zemlje koju su mnogi po prvi puta u 1990ima upoznali preko snimaka ratnih razaranja, do danas kada slike naše prelijepe domovine i uspjesi naših športaša obilaze svijet.  Tako da mislim da je izvrsno vrijeme da, kao dijaspora, i kroz organizirane napore i dalje promičemo našu domovinu u svijetu; Dan Hrvata izvan RH dao bi nam tu priliku. \nIznimno mi je drago da je za taj dan izabran spomendan Blažene Djevice Marije Kraljice Hrvata, jer su hrvatske zajednice u dijaspori ionako većinom organizirane oko hrvatskih crkva a i izbor Kraljice Hrvata šalje poruku mira i ljubavi prema svima. \nSrdačan pozdrav, \nBoris Vilić\nDekan, Rider sveučilište"]
[5,"Ivana Skender","Prijedlog odluke o proglašenju „Dana Hrvata izvan Republike Hrvatske“","Poštovani, u potpunosti podržavam ideju o proglašenju Dana Hrvata izvan Republike Hrvatske, koji bi nadnevak i ukupne aktivnosti vezane uza nj trebali pomoći u jačanju odnosa Republike Hrvatske s Hrvatima izvan Republike Hrvatske i povezivanju Hrvata izvan Republike Hrvatske s njihovim hrvatskim identitetom, korijenima i bogatom hrvatskom poviješću, kako je navedeno u obrazloženju prijedloga. \nKao profesorica hrvatskoga jezika s iskustvom rada s učenicima  u Domovini i s hrvatskim učenicima u inozemstvu, držim, međutim, da predloženi nadnevak nije najbolji. S moga gledišta, nadnevak 'Dana Hrvata izvan Republike Hrvatske' trebalo bi svakako vezati uz školsku godinu u Republici Hrvatskoj. Na taj bi se način- uključivanjem obilježavanja ovog nadnevka u kurikule škola-  kroz unutarškolske i izvanškolske projekte (tematska učenička istraživanja vezanih uz hrvatsko iseljeništvo, priredbe, terenske nastave, suradnja između škola u Domovini i inozemstvu itd) senzibiliziralo i odgajalo mlade generacije za zajedništvo jednog i nedjeljivog  hrvatskog naroda, što držim prijeko potrebnim.\nS obzirom da je u objašnjenju predloženi nadnevak vezan uz katolički blagdan (spomendan Blažene Djevice Marije Kraljice Hrvata), moguće je odabrati i nadnevke vezane uz blagdane sv. Josipa, koji je već proglašen zaštitnikom hrvatskoga naroda odlukom Hrvatskog sabora iz 1687., a ova odluka potvrđena 1940. od zagrebačkog nadbiskupa, bl. kardinala Alojzija Stepinca.\nUvažavajući predlagateljevu želju da se 'Dan Hrvata izvan Republike Hrvatske' veže uz katolički spomendan, ali i uz kalendar rada u osnovnim i srednjim školama u RH te već postojeće obveze učitelja i profesora u hrvatskim školama prema tom kalendaru, predlažem sljedeće nadnevke, kako redom dolaze: \n1. ) 7. listopada- (u Katoličkoj Crkvi spomendan Blažene Djevice Marije od Krunice, uz državni praznik Dan neovisnosti RH 8. listopada)\n2.) 19. ožujka- (u Katoličkoj Crkvi spomendan sv. Josipa)\n3.) 25. ožujka- (u Katoličkoj Crkvi spomendan Blagovijesti)\n4.) 31. svibnja- (u Katoličkoj Crkvi spomendan Majke Božje od Kamenitih vrata,ujedno i Dan grada Zagreba, glavnog grada svih Hrvata )"]
[6,"Bratovština Marijanski zavjet za Domovinu","Prijedlog odluke o proglašenju „Dana Hrvata izvan Republike Hrvatske“","."]
[7,"MARTIN PERUŠIĆ","Prijedlog odluke o proglašenju „Dana Hrvata izvan Republike Hrvatske“","S obzirom na to kako je odlukom Hrvatskog sabora iz 1687. godine, sveti Josip proglašen zaštitnikom hrvatskog naroda, ne bi bilo loše da Dan Hrvata izvan Republike Hrvatske bude 19. ožujka."]
[8,"Adrian Jadranko Beljo","Prijedlog odluke o proglašenju „Dana Hrvata izvan Republike Hrvatske“","Odlična inicijativa od strane Savjeta Vlade! \"Zdravo Djevo\" oduvijek je bila pjesma od posebnog značaja u iseljeništvu, a što se tiče datuma, 22 kolovoza, iako će možda neki u to vrijeme biti u domovini, mislim da to ne predstavlja neki veći problem - slavit će u krugu rodbine i prijatelja u domovini, a tko nije slavit će u svojoj lokalnoj hrvatskoj zajednici."]
[9,"Kora Neferovic","Prijedlog odluke o proglašenju „Dana Hrvata izvan Republike Hrvatske“","Slažem se da bi blagdan Blažene Djevice Marije Kraljice Hrvata bio najbolja prigoda, ali i da je datum 22. kolovoz izuzetno nezgodan zbog godišnjih odmora. Stoga kao alternativu predlažem Stepinčevo, dakle 10. veljače. Ljubav kardinala Alojzija Stepinca prema Svetoj Crkvi, Majci Božjoj i hrvatskom narodu je neupitna i mislim da svim Hrvatima, i u domovini i u iseljeništvu, može biti nadahnuće da se u toj ljubavi od nikoga ne damo natkriliti.\n\nSvako dobro i puno Božjeg blagoslova!"]
[10,"Hajdi Begovic","Prijedlog odluke o proglašenju „Dana Hrvata izvan Republike Hrvatske“","Izvrsna inicijativa Savjeta Vlade! Kao povratnik iz Beča kojoj su roditelji još uvijek tamo,  ovaj dan bi predstavio sjajnu priliku da se na dostojanstven javno proslavi hrvatsko zajednistvo obilježavanjem i u domovini i u svijetu... Tko bude 22.8. u Hrvatskoj- ovdje ce proslaviti, a tko ne bude- slavit ce u lokalnoj zajednici. Sjajno! \nA izbor Majke Bozje Kraljice Hrvata je vrhunski! Na \"Zdravo Djevo\" smo mi vani odrasli. I ta pjesma je uvijek i će uvijek simbolizirati želju hrvatskog naroda za državom."]
[11,"Anđelko Markulin","Prijedlog odluke o proglašenju „Dana Hrvata izvan Republike Hrvatske“","Ovo je vrlo loš prijedlog. Živim u Luksemburgu 3 i pol godine, i usred kolovoza skoro nitko od nas nije ovdje - većina je na dopustu, razasuti po svijetu, a mnogi dođu na Jadran. Apsolutno je neizvedivo organizirati bilo kakvu aktivnost tijekom ljeta i očekivati odaziv ljudi.\nDODATAK: Pitali su me neki koji bi termin bio bolji, pa evo: Dan neovisnosti RH. Održavanje proslave vikend ispred ili iza 8. listopada bit će puno lakše organizirati, za što svjedoče i naša iskustva:\nhttp://hrvatska.lu/aktivnosti-i-najave/drustvene\n-aktivnosti/hrvatski-dan-u-luksemburgu/"]
[12,"Goran Strnisa","Prijedlog odluke o proglašenju „Dana Hrvata izvan Republike Hrvatske“,\nObrazloženje","Kao član Savjeta Vlade za Hrvate izvan RH, mogu se složiti sa stavom dopredsjednice Savjeta, Ruža Studer, te ponovo istaknuti kako 22. kolovoza iako izglasan demokratskim putem nije prije togao bio dovoljno prodiskutiran kako u zemljama mog djelokruga (Benelux, Norveška i Danska) tako ni šire. Ostajem dosljedan mom prvotnom razmišljanju da je Dan Hrvata izvan Republike Hrvatske trebao biti obilježen u vrijeme kada se najviše iseljenika nalazi upravo u svojim zajednicama izvan RH.\nBilo kako, uistinu me raduje odluka o proglašenju Dana Hrvata izvan Republike Hrvatske jer zdušno vjerujem da će pomoći u jačanju odnosa Hrvata u Domovini i izvan Domovini. Ujedno će to biti veliki poticaj za održavanje identiteta, hrvatskog jezika, nasljedjene tradicije i kulturnih baština."]
[13,"Jozo Grbes","Prijedlog odluke o proglašenju „Dana Hrvata izvan Republike Hrvatske“,\nObrazloženje","Odlično! Budimo zajedno u ovome. Glasujemo za!"]
[14,"Ruža S.","Prijedlog odluke o proglašenju „Dana Hrvata izvan Republike Hrvatske“,\nObrazloženje","Kao član Savjeta Vlade za Hrvate izvan RH, predstavnica Hrvata iz Švicarske i potpredsjednica Odbora Europa skrenula sam u više navrata pažnju da će svima koji žive u Europskim zemljama biti teško obilježiti taj dan u zemljama u kojima žive iz razloga što je odabran datum u vrijeme godišnjih odmora.  Svi članovi Savjeta dali su svoj glas, većinom glasova odabran je 22. kolovoza. Žao mi je što se ovaj prijedlog, prije nego je Savjet glasovao nije dao članovima Savjeta kao zadatak da prijedloge izdiskutiraju sa zajednicama, udrugama i sunarodnjacima u zemljama koje predstavljaju. Odluka o \"Danu Hrvata izvan Republike Hrvatske\" se tako na žalost donijela bez onih kojih se ovo tiče - raseljenog hrvatskog naroda."]